אירוויזיון 1969

תחרות הזמר של האירוויזיון לשנת 1969 היא ההפקה ה-14 של התחרות מטעם איגוד השידור האירופי. התחרות התקיימה במדריד שבספרד בתאריך 29 במרץ 1969, בהשתתפות 16 מדינות ובהנחיית לאוריטה ולנסואלה. 

התחרות הסתיימה בשוויון מרובע בין סלומה מספרד עם השיר "Vivo cantando", לולו מהממלכה המאוחדת עם השיר "Boom Bang a Bang", לני קור מהולנד עם השיר "De troubadour" ופרידה בוקארה מצרפת עם השיר "Un jour, un enfant".

אוסטריה לא השתתפה בתחרות זו.

זאת הפעם הראשונה והיחידה בתולדותיה בה אירחה ספרד את התחרות.

 רקע 
זה היה האירוויזיון הראשון שנגמר בשוויון במקום הראשון, עם ארבע מתמודדות שקיבלו 18 נקודות כל אחת. באותה תקופה לא היה חוק לגבי מצב של שוויון במקום הראשון, ולכן כל הארבע נקבעו כמנצחות על-פי החלטת המפקח מטעם איגוד השידור האירופי, קליפורד בראון. בשל מספר המנצחים הרב לא היו די מדליות לכולם, ועל כן רק הזמרות קיבלו מדליות, וכותבי השירים קיבלו אותן מאוחר יותר. לאחר חלוקת המדליות עלתה כל אחת מהזמרות בתורה לשיר את השיר המנצח.

הכרזת ארבעה שירים כזוכים עוררה מבוכה, וחלק מהמדינות שהשתתפו ב-1969 החליטו בעקבות זאת להחרים את אירוויזיון 1970. ב-1970 נקבע כלל שובר-שוויון, אולם בשנים שאחר-כך הוחלפה שיטת הניקוד לגמרי אחרי התייעצות עם המדינות המשתתפות.

אוסטריה החרימה את תחרות האירוויזיון הזאת כיוון שבאותה תקופה שלט בספרד הרודן פרנסיסקו פרנקו.

את כרזת האירוויזיון עיצב האמן הספרדי סלבדור דאלי, והוא גם עיצב חלק מהתפאורה.

בעיה נוספת שצצה לאחר התחרות הייתה איזו מדינה תזכה לארח את התחרות בשנה שלאחר מכן. עד כה המדינה המנצחת הייתה מארחת את האירוויזיון, אך בשנה זו היו ארבע מנצחות. בסופו של דבר הוחלט שהולנד תארח את תחרות האירוויזיון של 1970.

באירוויזיון זה ייצג את מונקו ז'אן ז'אק, שהיה בן 12, עם השיר שנקרא "Maman, maman", והיה למתמודד הצעיר ביותר מאז החלה תחרות האירוויזיון.

אירוויזיון זה היה השני שצולם ושודר בצבע. 
אירוויזיון 1968 הופק על ידי רשת BBC הבריטית שכבר שידרה את כל שידוריה בצבע, אולם רשת הטלוויזיה הספרדית צילמה ושידרה בשחור-לבן עד שנת 1975. לפיכך שכרה הטלוויזיה הספרדית מצלמות צבעוניות מרשת השידור הגרמנית ARD. השידור הופץ בצבע דרך רשת השידור של איגוד השידור האירופי, וגם דרך רשת השידור של מדינות מזרח אירופה "אינטרוויזיון". כמו כן הופץ השידור בצבע דרך לוויין לצ'ילה, לפוארטו ריקו ולברזיל, אולם בספרד עצמה נקלט השידור בשחור-לבן, שכן המשדרים המקומיים של הטלוויזיה הספרדית לא היו מתאימים להעברת שידור צבעוני.

 השירים המשתתפים 
 סדר השמעה מדינה  שפה  ביצוע  שם השיר בשפת מקור  שם השיר בעברית  מיקום  ניקוד1   יוגוסלביה  קרואטית  איוון & 3M  Pozdrav svijetu  ברכה לעולם  13  52   לוקסמבורג  צרפתית  רומואל  Catherine  קאת'רין  11  7 3   ספרד  ספרדית  סלומה  Vivo cantando  לחיות כדי לשיר  1  184   מונקו  צרפתית  ז'אן ז'אק  Maman, maman  אמא, אמא  6  115   אירלנד  אנגלית  מיוראל דיי  The Wages of Love  שכרי האהבה  7  106   איטליה  איטלקית  איווה דזניקי  Due Grosse lacrime bianche  שתי דמעות לבנות וגדולות  13  5 7   הממלכה המאוחדת  אנגלית  לולו  Boom Bang-a-Bang  בום באנג-א-באנג  1  18 8   הולנד  הולנדית  לני קור  De troubadour  הטרובדור  1  189   שוודיה  שוודית  טומי שרברג  Judy min vän  ג'ודי, חברתי  9  810   בלגיה  הולנדית  לואי ניפס  Jennifer Jennings  ג'ניפר ג'נינגס  7  1011   שווייץ  גרמנית  פאולה דל מדיקו  Bonjour, Bonjour  שלום, שלום  5  1312   נורווגיה  נורווגית  קירסטי ספרבו  Oj, oj, oj, så glad jeg skal bli  אוי, אוי, אוי, כמה שאהיה מאושרת  16  113   גרמניה  גרמנית  סיב מאלמקוויסט  Primaballerina  פרימה בלרינה  9  8 14   צרפת  צרפתית  פרידה בוקארה  Un jour, un enfant  יום, ילד  1  1815   פורטוגל  פורטוגזית  סימוני דה אוליביירה  Desfolhada portuguesa  השלכת הפורטוגזית  15  416   פינלנד  פינית יארקו & לאורה  Kuin silloin ennen  כמו בזמנים ההם  12  6

 מבצעים חוזרים בתחרות 
 מבצע מדינה שנים קודמותסיב מאלמקוויסט גרמניה1960 כנציגת שוודיה (מקום 10)רומואל לוקסמבורג1964 כנציג מונקו (מקום 3)קירסטי ספרבו נורווגיה1965 (מקום 13), 1967 (מקום 14)סימון דה אוליביירה פורטוגל1965 (מקום 13)לואי ניפס בלגיה1967 (מקום 7)

 קישורים חיצוניים 


 אירוויזיון 1969, באתר האירוויזיון הרשמי
 היסטוריית ההצבעות של אירוויזיון 1969

*
1969
קטגוריה:1969 במוזיקה
קטגוריה:מדריד: תרבות
1969
קטגוריה:1969 בספרד